Mynwerkers in Wes-Rand vasgekeerArgieffoton Reddingspogings is van stapel gestuur vir vier mynwerkers wat in ŉ myn naby Robertville aan die Wes-Rand vasgekeer is. Christo Venter, ŉ woordvoerder van ER24, het gesê ŉ tonnel in die myn het ineengestort. “Die werkers is moontlik al drie dae lank in die myn vasgekeer, maar dit moet nog bevestig word,” het Venter gesê. Hy het gesê reddingswerkers kan die vasgekeerde werkers hoor en met hulle kommunikeer, maar kan nog nie by hulle uitkom nie.